
Muhammad adalah orang yang paling mulia daripada bangsa Arab dan bukan 
Arab. Muhammad adalah sebaik-baik orang yang berjalan di atas tapak kaki. 

Muhammad adalah orang yang menyebarkan kebaikan. Baginda adalah orang 
mengumpulkan kebaikan. Muhammad adalah pemilik belas ihsan dan sifat 
kepemurahan. 

Muhammad adalah mahkota para rasul Allah seluruhnya. Muhammad adalah orang 
yang benar percakapannya] dan [benar] kalimah[nya]. 

Muhammad adalah orang yang tetap janjinya. Baginda adalah orang yang menjaga 
janji. Muhammad adalah orang yang baik akhlaknya dan [baik] peribadinya. 

Muhammad, tanahnya disirami dengan cahaya. Muhammad adalah kekal sebagai 
cahaya semenjak dari azali [lagi]. 

Muhammad adalah orang yang menghukum secara adil. Baginda adalah pemilik 
kemuliaan. Muhammad adalah sumber kenikmatan dan [sumber] hikmah. 

Muhammad adalah sebaik-baik makhluk ciptaan Allah daripada [keturunan] Mudar. 
Muhammad adalah sebaik-baik rasul Allah seluruhnya. 

Muhammad, agamanya adalah benar yang kami beragama dengannya. 
Muhammad dalam keadaan baginda adalah seorang yang memperindahkan 
[segala-galanya] memang benar adalah orang yang tampak jelas dari atas gunung. 

Muhammad, mengingatinya adalah kerehatan bagi jiwa kami. Muhammad, 
berterima kasih kepadanya adalah kewajipan ke atas umat [manusia seluruhnya]. 

Muhammad adalah hiasan dunia dan keindahannya. Muhammad adalah 
penghilang kesedihan dan kegelapan. 

Muhammad adalah ketua. Kemuliaannya begitu molek sekali. Muhammad 
diciptakan oleh Tuhan yang Maha Pemurah dengan nikmat-nikmat [yang tidak 
bertepi]. 

Muhammad adalah yang paling jernih [di antara semua ciptaan] Tuhan yang Maha 
melaksanakan sebarang kehendakNya dan baginda adalah [makhluk] pilihanNya. 
Muhammad adalah suci daripada segala tohmahan. 

Muhammad adalah orang yang ketawa untuk [menggembirakan] tetamu dan 
baginda adalah orang yang memuliakan mereka. Muhammad, jirannya demi Allah 
sama sekali tidak akan diletakkan di atas kayu pemotong daging. 

Muhammad, dunia menjadi baik kerana pengutusannya [sebagai utusan terakhir]. 
Muhammad telah datang dengan ayat-ayat dan hikmah-hikmah [yang nyata]. 

Muhammad pada hari manusia dibangkitkan adalah pemberi syafaat kepada kami. 
Muhammad, cahayanya adalah petunjuk [yang menyelamatkan manusia] daripada 
sebarang kegelapan. 

Muhammad adalah orang yang berdiri kerana Allah. Baginda memiliki 
kesungguhan-kesungguhan [yang jitu]. Muhammad adalah penutup bagi para rasul 
seluruhnya. 

Buat Rasulullah fg 

yang telah menunjukkan kepada kami erti pengorbanan sejati dalam 
membawa cinta Allah dan Islam seabadinya, 

Buat Guruku, Fadilah al-Shaykh Sayyid bin Shaltut 

yang ikhlas mendidikku di kamar Masjid al-'Azhar al-Sharif agar aku 
mengenali perjalanan suci para ulama' silam dan mendalami ilmu-ilmu Islam. 
Tuan Guru terlalu mulia dan ikhlas mendidikku bertahun-tahun lamanya 
tanpa ada sebarang upah yang tuan guru pinta daripada sahaya, 

Buat Guru-Guru Hadithku, 

Fadilah al-Shaykh Prof. Dr. 'Aliyy bin Jum'ah (Mantan Mufti Mesir), 
Fadilah al-Shaykh Dr. Yusri bin Rushdi al-Hasani, 
Fadilah al-Shaykh Muhammad bin 'Ibrahim bin 'Abd al-Ba'ith al-Kattani, 
Fadilah al-Shaykh Prof. Dr. Sa'd bin Sa'd Jawish al-Husayni, 
Fadilah al-Shaykh Dr. Jamal bin Fariiq al-Daqqaq al-Hasani, 
Fadilah al-Shaykh Dr. Rif'at bin Fawzi bin 'Abd al-Muttalib, 
Fadilah al-Shaykh Muhammad bin Sultan al-Hanafi -Rahimahullah-, 
Fadilah al-Shaykh 'Usamah bin al-Sayyid bin Mahmnd al-'Azhari, 
Fadilah al-Shaykh Muhammad Nuruddln bin Marbu al-Banjari al-Makki 

dan 

Fadilah al-Shaykh 'Usamah bin Badi' Sa'idan al-Filastini al-Shami 

yang memperdengarkan kepada hamba kalam-kalam baginda Nabi 
Muhammad % tercinta. Tuan-tuan guru telah mengajar sahaya untuk 
mencintai Rasulullah Js yang mulia. 

Buat Ummi 

yang melahirkanku dengan penuh keperitan serta meneguk erti kesabaran 
dalam merinduiku saban hari. Ummi terlalu menyayangi kami tiga beradik 
agar kami menjadi hamba Allah yang disayangi tuhan, 

Buat Abah 

yang pernah mengucapkan kepadaku kalam bermakna ini "Kalau betul abang 

ingin belajar agama, pergilah ke al-'Azhar. Kalau abah pergi buat selama- 
lamanya, pasti akan tetap ada orang yang akan menguruskan jenazah abah. 
Pergilah untuk menuntut ilmu dan usah risaukan abah", 

Buat Angah Dan Adik, 

dua puteriku sedarah sedaging yang senantiasa mendoakanku dan 
memberikan kepadaku semangat dan ketabahan dalam kerinduan yang 
panjang ini, 

Buat Isteriku Tercinta, 



yang terlalu istimewa dalam hidupku dan terlalu banyak berkorban semata- 
mata kerana ingin membahagiakanku. Sungguh aku tidak pasti adakah aku 
telah benar-benar menjadi yang terbaik buatmu atau sebaliknya, 

Buat Puteri Dan Dua Puteraku: Fatimah al-Nabawiyyah, Muhammad 
al-Nabawi Dan Ahmad al-Nabawi, 

yang menjadi seri buat kami sekeluarga. Sungguh aku telah mengabadikan 
nama kalian sebagai tanda kasih dan cinta tidak bertepiku buat Rasul % 

termulia, 



yang terlalu istimewa dalam hidupku dan terlalu mahal erti senyum tawanya. 
Kehilangan ini satu keperitan buat sahaya seabadinya. Walaupun tidak di 
dunia ini, moga kita akan berjiran di syurga selama-lamanya, 



yang tabah menerima tanggungjawab untuk menyumbang bakti buat para 
teman di Mesir. Kalian selalu bermurah hati untuk melihat kesenangan orang 
lain sedangkan kalian sendiri sering berduka dan berair mata, 



tercinta yang telah mendokong pertubuhan agung ini tanpa kalian 
mengharapkan balasan wang dan penghormatan, 



Buat kalian semuanya, aku persembahkan bingkisan ini. Moga pahala karya 
ini akan dikecapi oleh kalian di syurga nanti. 'Amin. 



Buat Insan 



Buat Badan Pengurus PMRAM Dan HEWI PMRAM 



Buat Para Teman Pendokong PMRAM 

Kepujian dan kesyukuran dipanjatkan kepada 
Allah Ta'ala atas anugerah dan kasih sayangNya kepada 
saya sehingga saya dapat menjadi salah seorang 
penuntut ilmu Allah Ta'ala di Jami' al-'Azhar al-Sharlf, 
lalu saya mendapati kemuliaan Islam dan keikhlasan 
para 'ulama' silam di dalam mempelajari wahyu Allah 
dan Sunnah Rasulullah M- 

Rasulullah M bersabda: 

"Sesiapa yang telah melalui satu jalan supaya dia dapat 
mencari ilmu, Alldh akan mempermudahkan baginya 
jalan menuju ke syurga dengan sebab sikapnya itu". 1 

Di dalam usaha menterjemah beberapa hadith 
Rasulullah St yang suci yang dimuatkan di dalam Sahih 
al-Bukhari, saya mengambil kesempatan tatkala saya 
berada di puncak gunung Tur Sayna' yang mulia ini 
untuk memohon tawfiq dan 'inayah daripada Allah Ta'ala 
agar memberikan kepada saya kesempatan untuk 
menyudahkan penterjemahan dan huraian ringkas 
kepada sepuluh hadlth yang dimuatkan di dalam Kitab al- 
'llm daripada Sahih al-Bukhari. 

Saya mengambil kesempatan semasa berada di 
tempat di mana Nabi Allah Musa bermunajat dengan 
Allah Ta'ala yang akhirnya baginda 'Alayhi al-Salam 
dianugerahkan dengan kitab al-Tawrah untuk saya 
mengambil ruh semangat Nabi Allah Musa 'Alayhi al- 
Salam yang tetap berusaha untuk menuntut ilmu apabila 
Allah mewahyukan kepada baginda bahawa ada orang 
yang lebih berilmu 2 daripada baginda 'Alayhi al-Salam. 



1 Lihat Sahih Muslim 2/1139 (Kitab al-Dzikr Wa al-Du'a' Wa al- 
Tawbah Wa al-Istighfar, Bab Fadl al-Ijtima' 'Ala Tilawah al-Qur'an Wa 
'Ala al-Dzikr, hadlth ke-7028). 

2 Sebagaimana yang diterangkan oleh guru kami, Fadllah al-Shaykh 
Dr. Yusrl bin RushdI al-Hasanl, maksud Nabi Allah Khadir lebih 
berilmu daripada Nabi Allah Musa 'Alayhima Wa 'Ala Rasiilina al- 
Salah Wa al-Salam adalah Nabi Allah Khadir mengetahui beberapa 
perkara yang tidak diketahui oleh Nabi Allah Musa. Walaupun begitu 
secara umumnya, keilmuan yang dimiliki oleh Nabi Allah Musa 
adalah lebih tinggi berbanding dengan keilmuan yang dimiliki oleh 
Nabi Allah Khadir 'Alayhima Wa 'Ala Rasiilina al-Salah Wa al-Salam. 

Sekalipun baginda 'Alayhi al-Salam adalah nabi 
besar bagi Bani 'Isra'il, Nabi Allah Musa 'Alayhi al-Salam 
tetap ingin mempelajari ilmu daripada insan yang lebih 
berilmu daripada baginda lalu bermulalah permusafiran 
baginda dalam menadah ilmu daripada Nabi Allah Khadir 
'Alayhima Wa 'Ala Rasulina al-Salah Wa al-Salam. 

Semoga semangat untuk terus menuntut ilmu 
dalam jiwa para pelajar agama Islam khususnya anak- 
anak al-'Azhar al-Sharif tidak akan padam daripada 
sanubari mereka demi untuk menggalas amanah para 
Nabi dan para Rasul dalam mengembangkan Islam dan 
mempertahankan agama mulia ini daripada tangan- 
tangan jahat yang cuba untuk memadamkan cahaya 
Allah Ta'ala. 

o %.s s s }■ o o C y s --o x } o/ b / C //{. w ✓ s ^ x 

L)lj ^>\yl\ I i* ^[ &JJ„ 0\ J-^Jjl JL^I '<&\j 

x {. o**s C i» >s ss $ s > /y x x ox O x x > o// x ✓ x /o/ 

Jl Cj* VI j* Vj JU 

^jdUJI i_Jj Aib Jmj 

Yang fakir terhadap keampunan tuhannya, 

Hairul Nizam bin Mat Husain. 
Puncak Gunung Tur Sayna', 
Selasa, 24 Februari 2009. 



Saya akan menjelaskan perkara ini pada hadlth yang kesembilan 
nanti. 

— * Panduan — 

Penterjemahan Dan Pengolahan 

Saya meletakkan beberapa garis panduan utama yang 
akan saya ikuti dalam menterjemahkan 10 hadith 
daripada Sahih al-Bukhari mengikut tajuk ataupun yang 
dikenali dengan nama 'kitab'. 

1 . Saya tidak akan menyatakan nama seluruh para 
perawi yang menyambungkan al-'lmam al-Bukhari 
dengan hadith Rasulullah f§ di dalam Silsilah Hadith- 
Hadith Terpilih ini. Saya hanya akan menyatakan 
perawi tertinggi iaitu para sahabat Rasulullah M yang 
meriwayatkan hadith secara langsung daripada 
Rasulullah 

2. Dalam menterjemahkan hadith Rasulullah M, saya 
akan merujuk kitab-kitab para 'ulama' yang 
menghuraikan hadith-hadith yang ada di dalam Sahih al- 
'lmam al-Bukhari terutamanya kitab Fath al-Bari yang 
dikarang oleh al-'lmam Ibnu Hajar al-'Asqalani. Ini bagi 
mengelakkan kesilapan dalam memahami kehendak 
Rasulullah ft. 

3. Selain daripada menterjemahkan teks hadith 
Rasulullah M, saya juga akan membuat sedikit huraian 
yang membantu para pembaca dalam memahami 
terjemahan teks hadith Rasulullah St. 

4. Saya menjadikan nuskhah Sahih al-'lmam al- 
Bukhari cetakan Dar Tawq al-Najah sebagai rujukan 
utama saya dalam menyalin hadith-hadith yang akan 
dimuatkan di dalam silsilah ini. Pemilihan ini adalah 

kerana nuskhah tersebut merupakan Nuskhah 
Sultaniyyah yang bersumberkan Nuskhah Yuniniyyah dan 
nuskhah-nuskhah lain yang muktamad bagi Sahih al- 
'lmam al-Bukhari. 

Maka apabila saya menyatakan di nota kaki: 'Sila 
lihat Nuskhah Yunlniyyah', saya bermaksud 'Nuskhah 
Sultaniyyah' yang disalin dan dicetak semula oleh 
Percetakan Dar Tawq al-Najah. 

5. Saya akan menyertakan perbezaan riwayat para 
'ulama' terhadap teks hadith Sahih al-Bukhari di 
bahagian nota kaki. Perbezaan riwayat ini saya ambil 
daripada nuskhah Sahih al-'lmam al-Bukhari cetakan Dar 
Tawq al-Najah. 

6. Saya akan menyalin ayat-ayat al-Qur'an yang 
dinyatakan di dalam teks hadith sebagaimana yang 
tertera di dalam Nuskhah Yuniniyyah. Sekiranya ayat al- 
Qur'an tersebut berbeza dari sudut ejaannya dengan 
resam al-'Uthmani, saya akan nyatakan perkara 
demikian di bahagian nota kaki. 

7. Sekiranya ayat al-Qur'an yang direkodkan di 
dalam Nuskhah Yuniniyyah adalah berdasarkan bacaan 
imam-imam Qira'at selain daripada bacaan al-Qur'an 
riwayat al-'lmam Hafs melalui al-'lmam 'Asim, saya akan 
menyatakan contoh nama imam yang meriwayatkan 
bacaan yang tertera di dalam Nuskhah Yuniniyyah. 

8. Saya akan menyertakan biodata ringkas bagi 
setiap para sahabat Rasulullah St yang meriwayatkan 
hadith-hadith yang dimuatkan dalam silsilah ini. 

Kisah-kisah mereka pasti akan mencuit rasa malu 
dalam hati kita memandangkan betapa jauhnya kita 
berbanding dengan mereka dalam perjalanan mencari 
cinta Allah Ta'ala dan RasulNya St. 

9. Semasa menterjemahkan teks Arab ke bahasa 
Melayu, saya dalam beberapa keadaan akan membuat 
penambahan kalimah yang pada asalnya tidak ada di 
dalam teks asal berbahasa Arab. Tindakan penambahan 
ini adalah atas tujuan adab dan penjelasan. Saya 
meletakkan penambahan tersebut di dalam dua 
kurungan [ ]. 

10. Setelah hadith-hadith Rasulullah M diterjemah, 
dihurai dan dinyatakan biodata ringkas para sahabat 
Rasulullah M yang meriwayatkan hadith, saya akan 
mendatangkan kepada para pembaca kesimpulan dan 
pengajaran yang boleh diambil daripada hadith-hadith 
Rasulullah M tersebut. 

Huraian dan pengajaran tersebut diambil daripada 
kitab-kitab ilmu Islam khususnya kitab-kitab yang 
menghuraikan hadlth-hadlth Rasulullah M serta huraian 
yang saya timba daripada guru-guru saya yang 
merupakan antara para 'ulama' al-'Azhar al-Sharlf. Saya 
juga akan mendatangkan pandangan-pandangan dan 
olahan daripada saya secara peribadi selaku 
penterjemah. 

1 1 . Sekiranya hadlth yang saya datangkan di dalam 
silsilah ini bercanggah secara zahirnya dengan 
pegangan madzhab al-'lmam al-Shafi'l, saya akan 
menyatakan hujah yang dipegang oleh madzhab al- 
'lmam al-Shafi'i demi untuk menyatakan kepada para 

pembaca bahawa para fuqaha' memiliki hujah serta dalil 
yang mu'tabar yang memandu mereka dalam 
mengeluarkan hukum-hakam fiqh daripada al-Qur'an dan 
al-Hadith. 

Tindakan saya yang mendatangkan hujah yang 
dipegang oleh madzhab al-'lmam al-Shafi'i secara 
khusus bukanlah disebabkan kerana sikap ta'assub 
kepada madzhab al-'lmam al-Shafi'i sebaliknya hanyalah 
di atas dasar meraikan masyarakat Malaysia yang 
secara umumnya bermadzhab dengan madzhab al- 
'lmam al-Shafi'i Radiyallahu Ta'ala 'Anhu Wa 'Ardahu. 

12. Saya banyak menggunakan bantuan program al- 
Jami' al-Kabir Li Kutub al-Turath al-'Arabi Wa al- 
'Islami, keluaran kedua tahun 2005. 

Walau bagaimanapun saya tetap merujuk kembali 
sebahagian sumber yang saya dapati melalui program 
al-Jami' al-Kabir ini dengan cara; merujuk isi dan 
halaman buku yang saya dapati melalui program 
tersebut kepada teks serta halaman kitab-kitab asal yang 
berada di tangan saya sama ada kitab-kitab tersebut 
berbentuk buku yang dicetak ataupun buku-buku 
bercetak tetapi dalam bentuk PDF. 



Saya memohon keampunan daripada Allah Ta'ala 
sekiranya larian pena ini adalah untuk mencari 
kebanggaan serta pujian manusia dan bukannya untuk 
mengharap kasih dan belas Allah Ta'ala. Saya memohon 
agar Allah Ta'ala mengampuni saya sekiranya ada 
kesilapan dalam menghurai kalam penghulu para rasul 
dan nabi, Sayyidina Muhammad bin 'Abdullah M- 



XVI 

Bukan Untuk Tujuan Perniagaan 



■ 



■< 



4 




Silsilah Hadith-Hadith Terpilih 

Sebarang kritikan membina daripada para 
pembaca atas kesilapan saya dalam menterjemah 
hadith-hadith Rasulullah M adalah sangat-sangat diminta. 

"Ya Alldh. Kiranya ada di kalangan hambaMu 
yang kembali mencari cintaMu setelah dia menatap 
karyaku ini, maka apalah kiranya ya Alldh untuk Dikau 
memandangku lantas mengasihiku. 

Ya Alldh. Maafilah daku atas dosa-dosaku dan 
selamatkanlah daku daripada kebencianMu. 'Amin". 



Hairul Nizam bin Mat Husain 
silsilahhadithterpilih@yahoo.com 

